शीर्षक: सुशांत सिंह राजपूत: रिया चक्रवर्ती विरोधात नारकोटिक्स कंट्रोल डिपार्टमेंटकडून तक्रार दाखल\nवरील काल्पनिक लेखाचे शीर्षक दिल्यास, लेखाची कल्पना करा.\n
Twitter पोस्ट समाप्त, 1

रिया चक्रवर्ती ड्रग्ज घेत होती का तसेच ती सुशांत सिंह राजपूतला ड्रग्ज देत होती का याची चौकशी करण्यात येणार आहे.

रिया चक्रवर्तीच्या फोनमध्ये काही संदिग्ध चॅट सापडले त्यावरून ती ड्रग्ज घेत असावी असा संशय बळावला आहे. रियाच्या वकिलांनी हे आरोप फेटाळून लावले आहेत. रियाने तिच्या आयुष्यात कधीही ड्रग्जचे सेवन केले नाही असं त्यांनी सांगितलं आहे. 

रिया चक्रवर्तीची मीडियाविरोधात सुप्रिम कोर्टात तक्रार

रिया चक्रवर्तीने सुप्रिम कोर्टात नवी याचिका दाखल केली आहे. सुशांत सिंह राजपूतच्या मृत्यूसाठी आपण दोषी आहोत अशा पद्धतीने मीडिया आपल्यावर आरोप करत असल्याची तक्रार तिने केली आहे. 

माध्यमांमध्ये हे प्रकरण मर्यादेच्या पलिकडे गेले आहे. माध्यमातील वाहिन्यांनी या खटल्यातील साक्षीदारांची तपासणी, उलटतपासणी घ्यायला सुरुवात केली आहे असं तिनं या याचिकेत म्हटलं आहे. 

सुशांत सिंह मृत्यूप्रकरणात वादाच्या भोवऱ्यात अडकलेल्या रिया चक्रवर्तीची ईडीकडून चौकशी होत आहे. सुशांत सिंहच्या मृत्यूमागे पैशांच्या गैरव्यवहाराची शक्यता तर नाही ना याची तपासणी करण्याचं काम ईडी करत आहे. 

त्यासाठी रियाला ईडीच्या ऑफिसमध्ये आपला जबाब नोंदवण्यासाठी 7 ऑगस्टला बोलवण्यात आलं होतं. आता तिला पुन्हा ईडीच्या कार्यालयात बोलवण्यात आलं आहे. 

त्याचबरोबर सुशांत सिंहचे वडील सीबीआयकडे आज (10 ऑगस्ट) जबाब नोंदवणार आहेत. 

अभिनेता सुशांत सिंह मृत्यू प्रकरणी सीबीआनं एफआयआर दाखल करण्यात आली आहे. सीबीआयनं रिया चक्रवर्ती तिचे वडील इंद्रजित चक्रवर्ती यांच्यावर एफआयआर दाखल केली आहे. 

शिवाय सीबीआयच्या एफआयआरमध्ये संध्या चक्रवर्ती, शोविक चक्रवर्ती, सॅम्युएल मिरांडा, श्रुती मोदी आणि इतर अज्ञातांवर गुन्हा दाखल करण्यात आला आहे. 

या सर्वांवर कलम 420 अंतर्गत फसवणूक, कलम 506 आणि 120 बी अंतर्गत गुन्हेगारी षडयंत्र रचणे आणि इतर आरोप ठेवण्यात आले आहेत. 

आतापर्यंत काय घडलंय? 

मुंबई आणि बिहार पोलीस याप्रकरणाचा तपास करत होते. बिहार सरकारने सुशांतच्या मृत्यूचा तपास सीबीआयकडे सोपवावा अशी विनंती केली होती. केंद्र सरकारने ही विनंती मान्य करत तपास सीबीआयकडे सोपवला आहे. सॉलिसिटर जनरल तुषार मेहता यांनी सर्वोच्च न्यायालयाला हे सांगितलं. 

सुशांतच्या मृत्यूचा तपास पाटण्याहून मुंबईला हलवण्यात यावा अशी याचिका रिया चक्रवर्तीने केली आहे. 

दरम्यान सुशांत सिंह राजपूतच्या मॅनेजर...